projecte-aina/catalan_government_crawling huggingface dataset:
Un certificat tributari és un document expedit per l'Administració tributària que acredita fets relatius a la situació tributària d'una persona obligada tributària.
Els certificats tributaris poden acreditar, entre altres circumstàncies, la presentació de declaracions, autoliquidacions i comunicacions de dades o fets concrets continguts en aquestes, la situació censal, el compliment d'obligacions tributàries i l'existència o inexistència de deutes o sancions pendents de pagament que constin a les bases de dades de l'Administració tributària.
Els fets o dades que se certifiquen únicament es refereixen a la persona obligada tributària a qui es refereix el certificat tributari, sense que es puguin incloure ni referir dades relatives a tercers.
No se certifiquen dades relatives a obligacions tributàries respecte de les quals hagi prescrit el dret de l'Administració per a determinar el deute tributari mitjançant l'oportuna liquidació.
Tampoc no s'expedeix certificat sobre el compliment d'obligacions tributàries, en tant que no hagi vençut el termini voluntari per al seu compliment.
L'Administració ha de reemborsar el cost de les garanties aportades per suspendre l'execució d'un acte o per ajornar o fraccionar el pagament d'un deute, si l'acte o el deute és declarat improcedent per sentència o resolució administrativa ferma.
Quan l'acte o el deute es declari parcialment improcedent, el reemborsament ha d'assolir la part corresponent del cost de les garanties.
Per aconseguir el reemborsament de les despeses, les persones interessades han de presentar, presencialment, una sol·licitud, acompanyada de la documentació següent:
Còpia de la resolució administrativa o de la sentència judicial ferma que declara el deute improcedent.
Justificació documental de les despeses suportades, tenint en compte que les despeses reemborsables varien segons el tipus de garantia aportada:
- Aval bancari: despeses de formalització, de manteniment i de cancel·lació.
- Hipoteca: despeses de valoració, honoraris de la notaria i del Registre de la Propietat i impostos satisfets.
- Dipòsit en efectiu: interessos legals meritats durant el període.
La sol·licitud es presenta davant els òrgans competents:
- Si el dret al reemborsament prové de l'estimació d'un recurs de reposició contra una liquidació, se sol·licita a l'òrgan liquidador.
- Si el dret al reemborsament prové de l'estimació d'un recurs de reposició contra una provisió de constrenyiment, o bé de l'estimació d'una reclamació econòmica administrativa o d'un recurs contenciós, se sol·licita a l'òrgan que va dictar l'acte declarat incompetent.
Amb el reemborsament dels costos de garantia, l'Administració ha d'abonar l'interès legal que s'acrediti des de la data en què s'hagin fet les despeses fins a la data en què s'ordeni el pagament.
En el moment de presentar la sol·licitud d'ajornament o fraccionament de deutes superiors a 30.000 € cal aportar un compromís d'aval emès per l'entitat bancària (excepte si el contribuent acredita la inexistència de béns suficients per garantir el deute i l'execució del seu patrimoni afecta el manteniment de la seva capacitat productiva).
Quan l'Administració concedeix l'ajornament o fraccionament, cal aportar l'aval en el termini de 2 mesos des de la notificació de l'acord de concessió de l'ajornament o fraccionament.
L'aval que es constitueix com a garantia ha de cobrir:
- l'import del deute en període voluntari,
- l'import dels interessos de demora que generi l'ajornament o fraccionament,
- i el 25% de la suma dels dos imports anteriors.
La vigència de l'aval que es constitueix com a garantia ha d'excedir com a mínim en 6 mesos la data de venciment del termini o terminis de l'ajornament o fraccionament.
Model d'aval per a la concessió d'ajornament i fraccionaments
Es pot utilitzar el model S22, que cal presentar presencialment.
L'execució de l'acte impugnat queda suspesa automàticament a instància de la persona interessada si es garanteix l'import d'aquest acte, els interessos de demora que generi la suspensió i els recàrrecs que puguin ser procedents en el moment de la sol·licitud de suspensió.
L'entitat avaladora i, en el seu nom i representació, les persones amb poders suficients per representar-la, es constitueix davant l'Agència Tributària de Catalunya en fiadora solidària de la persona avalada, de tal manera que l'entitat avaladora:
- Cobreix l'import del deute avalat, els interessos de demora originats per la suspensió i els recàrrecs que serien procedents en cas d'execució de la garantia.
- Renuncia a qualsevol benefici i respon íntegrament de l'import avalat amb independència que el deute pugui estar vinculat a conveni concursal.
L'aval ha d'estar intervingut per notari o contenir les signatures de les persones apoderades, legitimades per compareixença davant de l'Administració o generades per mitjà d'un mecanisme d'autenticació electrònica.
El document d'aval té caràcter executiu, i l'aval serà vigent mentre l'Agència Tributària de Catalunya no n'autoritzi la cancel·lació.
Model d'aval per a la suspensió de liquidacions impugnades
Es pot utilitzar el model S21, que cal presentar presencialment.
Lloc de celebració de les subhastes públiques electròniques per a l'alienació dels béns i drets embargats en la gestió recaptatòria en període executiu dels ingressos de dret públic de l'Administració de la Generalitat i de les entitats de l'Administració local catalana que, a través de conveni, hagin assignat a l'Agència Tributària de Catalunya la gestió de subhastes de béns i drets embargats.
La informació sobre els lots objecte de subhasta s'obté a través de la pestanya "Subhastes" del portal.
La celebració de subhastes a través d'aquest portal ha estat suspesa cautelarment per la interlocutòria de 14 d'octubre de 2019 del Tribunal Superior de Justícia de Catalunya (Secció Segona de la Sala Contenciosa Administrativa).
En cas d'incidència tècnica en la participació a través del portal de subhastes, podeu contactar amb el servei de suport a través del formulari d'atenció d'incidències tecnològiques: http://atc.gencat.cat/ca/atencio/formulari/.
Atenció: accés al portal de subhastes actualment inactiu.
Per a consultes o dubtes que no quedin aclarits en aquesta guia podeu enviar un correu electrònic a: [EMAIL]
Informació sobre el valor bàsic de béns immobles
Per tal de poder determinar el valor real dels béns immobles a efectes del compliment de les obligacions tributàries, la normativa preveu dos mecanismes que les persones interessades poden utilitzar, de conformitat amb les condicions i els efectes que en cada cas s'estableixen: la sol·licitud d'informació del valor de béns immobles amb caràcter previ a la seva transmissió o adquisició, i l'acord previ de valoració.
La tramitació és presencial, a les oficines centrals, delegacions territorials i oficines territorials de l'Agència Tributària de Catalunya (no a les oficines de serveis tributaris).
Les persones obligades tributàries poden sol·licitar a l'Administració informació sobre el valor a efectes fiscals dels béns immobles que es trobin situats en el territori de la seva competència (article 90 de la Llei general tributària).
La sol·licitud d'informació (model S06), que s'ha de presentar abans de finalitzar el termini de presentació de l'autoliquidació corresponent, ha de contenir la informació següent:
Principals característiques del règim jurídic de les sol·licituds d'informació del valor de béns immobles:
- Té efectes vinculants durant 3 mesos, comptats des de la notificació a l'interessat de la informació.
- L'Administració es reserva el dret de comprovar els elements de fet i les circumstàncies manifestades per l'obligat tributari.
- La informació subministrada mitjançant aquest procediment no és susceptible d'impugnació.
- La sol·licitud s'ha de formular amb caràcter previ a la finalització del termini per presentar l'autoliquidació o declaració corresponent.
- La falta de contestació no implica l'acceptació del valor que, si és el cas, s'hagués inclòs a la sol·licitud de l'interessat.
Les persones obligades tributàries poden sol·licitar a l'Administració, en relació amb els impostos sobre successions i donacions i sobre transmissions patrimonials i actes jurídics documentats, que determini, amb caràcter previ i vinculant, la valoració de rendes, productes, béns, despeses i altres elements del fet imposable (article 91 de la Llei general tributària i article 33 de la Llei 31/2002, de 30 de desembre de mesures fiscals i administratives).
Aquesta sol·licitud s'ha de realitzar per escrit abans de la realització del fet imposable i s'ha d'acompanyar d'una valoració motivada, signada per una persona amb la titulació adequada segons la naturalesa del bé que es valora.
La sol·licitud d'acord previ de valoració genera a la persona sol·licitant l'obligació de satisfer la taxa corresponent.
La sol·licitud d'acord previ de valoració (Model S07), que s'ha de presentar abans de la realització del fet imposable, ha de contenir les dades següent:
Principals característiques del règim jurídic dels acords previs de valoració:
- Té efectes vinculants durant 18 mesos a comptar des de la data en què es dicta l'acord.
Silenci administratiu positiu: la manca de resolució en el termini indicat implica l'acceptació per part de l'Administració de la valoració proposada per la persona interessada
- La sol·licitud s'ha de presentar abans de la realització del fet imposable.
La taxació pericial contradictòria és un procediment que poden promoure les persones interessades quan no estan d'acord amb els valors proposats per l'Administració.
S'utilitza per intentar corregir aquesta valoració.
Aquest procediment s'ha de promoure dins el termini del primer recurs o reclamació que sigui procedent contra la liquidació efectuada d'acord amb els valors comprovats o, si la normativa aplicable al tribut ho preveu, contra l'acte de comprovació de valors.
A més a més, si la persona interessada considera que la nova valoració no està prou motivada, pot interposar contra la liquidació un recurs de reposició o una reclamació econòmica administrativa per aquest motiu, i reservar-se el dret a promoure la taxació pericial contradictòria un cop sigui ferma en via administrativa la resolució del recurs o reclamació.
Si la diferència entre la valoració feta per la persona perita de l'Administració i la designada per la persona interessada no és superior a 120.000 euros i no supera en més del 10% la valoració d'aquest darrer pèrit, preval la valoració de la persona perita de l'obligat tributari.
Si la diferència és superior, s'haurà de nomenar una tercera persona elegida per sorteig de la forma que preveu la normativa, la valoració de la qual servirà de base a la nova liquidació, amb els límits mínim i màxim, del valor declarat pel contribuent i el valor comprovat per l'Administració, respectivament.
La persona interessada ha de satisfer els honoraris del seu perit, i també haurà de satisfer els honoraris del perit tercer si la valoració efectuada per aquest perit és superior en un 20% al valor declarat.
La presentació de la sol·licitud de taxació o la reserva al dret a promoure-la determinen la suspensió de l'execució de la liquidació i del termini per impugnar-la.
La tramitació és presencial, a les oficines de l'Agència Tributària de Catalunya.
Declarar emissions de l'aviació comercial
Per a informació de detall i explicativa sobre el tribut, consulteu la pàgina Impost sobre l'emissió de gasos i partícules a l'atmosfera produïda per l'aviació comercial.
L'impost s'autoliquida amb el formulari model 990.
L'ingrés de l'import del deute tributari s'ha d'efectuar entre l'1 i el 20 de febrer de l'any següent a la meritació de l'impost i, en cas de cessament de l'activitat, en el termini d'un mes des de la data en què aquest cessament es produeixi.
Per a informació de detall i explicativa sobre el tribut, consulteu la pàgina Gravamen de protecció civil.
Cal presentar una autoliquidació per cada subjecte passiu, que inclogui totes les activitats i elements patrimonials subjectes al gravamen.
La declaració de l'impost es fa amb el model 900.
Per a l'exercici 2019 s'ha habilitat el formulari que en permet la tramitació telemàtica.
- Tributació per activitats: empreses no sotmeses a un pla especial de protecció civil.
- Tributació per facturació: empreses sotmeses a un pla especial de protecció civil.
El termini de presentació i ingrés és de l'1 al 31 de març de l'exercici següent al del que es declara.
La gestió d'aquest gravamen correspon a les delegacions de l'Agència Tributària de Catalunya, mentre que la inspecció pertoca a la Inspecció Tributària de l'Agència.
Pel que fa a les consultes que es vulguin plantejar sobre qüestions no tributàries, sinó referides a la protecció civil o al control i la prevenció de riscos (com ara el control de les substàncies perilloses, el concepte de presa hidràulica, etc.) s'han d'adreçar a l'organisme següent:
En general, constitueix el període impositiu l'any natural.
Però en particular, és inferior a l'any natural en els supòsits que l'inici de les activitats s'esdevingui en una data posterior a l'1 de gener o que el cessament de les activitats s'esdevingui en una data anterior al 31 de desembre.
Per a l'exercici del 2014 el període impositiu s'inicia l'1 de novembre de 2014, que és la data en què va entrar en vigor la Llei que el regula.
La base imposable de l'impost és constituïda per les emissions màssiques de cadascuna de les substàncies contaminants a l'atmosfera emeses per una mateixa instal·lació durant el període impositiu corresponent.
La base imposable de cada establiment és la càrrega màssica anual que emet a l'atmosfera amb relació a cada contaminant.
A l'efecte del càlcul de l'emissió màssica de l'establiment no computen les emissions associades a calderes que utilitzen combustibles convencionals: gas natural, propà, gas liquat del petroli, gasoil, fueloil, turba, lignit, hulla, antracita, coc, biomassa –definida d'acord amb el punt 31 de l'article 3 de la Directiva 2010/75/EU- i biogàs, i que tinguin una potència inferior a 2,3 megawatts tèrmics.
No formen part de la càrrega màssica anual emesa per l'establiment les emissions màssiques de les seves instal·lacions de cogeneració que tenen una potència nominal inferior a 20 megawatts tèrmics i que utilitzen com a combustible gas natural o biogàs amb un contingut de sofre com el del gas natural.
El detall del càlcul de la concentració de cadascun dels contaminants, del cabal i de les hores de funcionament s'estableixen en el Decret 178/2015, de 4 d'agost (DOGC núm. 6929, de 06/08/2015), pel qual s'aprova el reglament de l'impost.
La base liquidable de l'impost s'obté de reduir la base imposable de cada tipus de contaminant en els imports següents:
La quota íntegra de l'impost és el resultat d'aplicar a la base liquidable, per a cada substància, els tipus següents:
La quota líquida de l'impost s'obté d'aplicar a la quota íntegra les bonificacions següents:
a) Una bonificació del 50% del percentatge que resulta de la càrrega màssica anual provinent d'instal·lacions de cogeneració situades en establiments industrials amb una potència nominal superior a 20 megawatts tèrmics que utilitzen com a combustible gas natural o biogàs respecte de la càrrega màssica anual de l'establiment.
L'impost sobre l'emissió de gasos i partícules a l'atmosfera produïda per la indústria és un tribut propi de la Generalitat de Catalunya que, amb la finalitat d'incentivar conductes més respectuoses amb el medi ambient atmosfèric i aconseguir una millor qualitat de l'aire, grava l'emissió a l'atmosfera d'un conjunt de substàncies contaminants generades en les instal·lacions següents:
a) Les instal·lacions industrials classificades a l'annex I.1 de la Llei 20/2009, del 4 de desembre, de prevenció i control ambiental de les activitats.
Constitueix el fet imposable d'aquest impost el total de les emissions canalitzades a l'atmosfera d'òxids de nitrogen, de diòxid de sofre, de partícules i de carboni orgànic que es generen tant en instal·lacions industrials incloses en l'annex I.1 de la Llei 20/2009 com en instal·lacions de combustió amb una potència tèrmica nominal superior a 20 megawatts tèrmics, sempre que les emissions de les instal·lacions siguin superiors a 150 tones anuals de diòxid de sofre, 100 tones anuals d'òxids de nitrogen, 50 tones anuals de partícules o 150 tones anuals de carboni orgànic total.
No estan subjectes a l'impost les empreses que no arriben a les quantitats mínimes establertes en el fet imposable (Llei 12/2014, del 10 d'octubre, art. 12) i, per tant, no tenen la obligació de presentar autoliquidació.
Són subjectes passius de l'impost, a títol de contribuents, les persones físiques o jurídiques i les entitats a què fa referència l'article 35.4 de la Llei general tributària que facin qualsevol de les activitats que constitueixen el fet imposable.
L'import de la quantia del gravamen es determina aplicant sobre la base imposable el tipus de gravamen establert per a cada tipus d'activat.
Aquests tipus han d'ésser actualitzats l'1 de gener de cada any natural, afegint-hi la suma corresponent a la quantitat de referència més la suma corresponent a l'increment dels preus segons l'índex de preus al consum, o qualsevol altre índex que el substitueixi de l'any anterior.
En el cas d'inici d'activitat o de desafectació dels elements patrimonials gravats, la quota es prorrateja segons el nombre de dies transcorreguts.
Podeu consultar els imports dels tipus vigents per a cada exercici en els documents que consten a continuació.
Amb la finalitat exclusiva de contribuir a finançar les activitats de previsió, prevenció, planificació, intervenció, informació i formació en matèria de protecció civil, s'estableix un gravamen sobre els elements patrimonials afectes a les activitats de les quals pugui derivar l'activació de plans de protecció civil i que estiguin situats en el territori de Catalunya.
El producte de la recaptació d'aquest gravamen està destinat íntegrament a finançar les activitats esmentades.
Resten sotmesos al gravamen els següents elements patrimonials afectes a activitats de risc i situats en el territori de Catalunya:
No es genera l'obligació del pagament del gravamen en relació amb:
a) Els elements patrimonials afectes a activitats desenvolupades directament per l'Estat, per la Generalitat, per les corporacions locals o per llurs organismes autònoms de caràcter administratiu.
L'exempció no s'aplica si els esmentats ens actuen per mitjà d'empresa pública, privada o mixta o, en general, d'empreses mercantils, ni tampoc als organismes autònoms de caràcter industrial, comercial, financer o anàlegs.
b) Les instal·lacions i les estructures afectes a la producció de combustibles, de carburants o d'energia elèctrica, mitjançant la transformació de residus sòlids i líquids.
c) Les estacions transformadores d'energia elèctrica la tensió de les quals en el primari sigui igual o inferior a 25 quilovolts (kv), i també les xarxes de distribució de tensió igual o inferior a 25 quilovolts (kv).
d) Les instal·lacions de producció d'energia elèctrica incloses en el règim especial regulades per la Llei d'ordenació del sistema elèctric nacional, de potència nominal inferior a 50 megawatts.
e) Les conduccions de gas propà i de gas natural canalitzat de pressió inferior a 36 quilograms per centímetre quadrat.
Són obligades a pagar el gravamen les persones físiques o jurídiques i les entitats que fan l'activitat a la qual són afectes els elements patrimonials enumerats anteriorment.
Constitueix la base imposable de l'impost el nombre total de metres quadrats de la superfície útil dels habitatges subjectes a l'impost de què és titular el subjecte passiu en la data de meritació de l'impost, reduïda en 150 metres quadrats en concepte de mínim exempt.
Si s'ha optat per la tributació consolidada, la base imposable és constituïda pel nombre total de metres quadrats dels habitatges subjectes a l'impost dels quals són titulars les persones jurídiques integrades al grup fiscal o grup de societats, reduïda en el nombre de metres quadrats que resulti de multiplicar el mínim exempt establert per l'apartat 1 pel número de persones jurídiques titulars d'habitatges subjectes a l'impost integrades en el grup.
La quota tributària s'obté d'aplicar a la base imposable el tipus de gravamen de l'escala següent:
Percentatge d'habitatges destinats
Habitatge de lloguer assequible: l'habitatge del qual l'arrendatari satisfà una renda inferior a la que fixa per a aquesta finalitat l'ordre del conseller competent en matèria d'habitatge que estableix els preus màxims dels habitatges amb protecció oficial i altres disposicions relatives al Pla per al dret a l'habitatge, respecte de cadascun dels municipis de demanda forta i acreditada d'habitatge.
A l'efecte de la bonificació també computen els habitatges en què, tot i que la renda pactada sigui superior a la fixada en l'ordre del conseller competent en matèria d'habitatge, els arrendataris satisfan efectivament una quantitat inferior o equivalent a un lloguer assequible, com a conseqüència que una part del preu està subvencionada pel subjecte passiu o per una entitat del grup al qual pertany.
S'apliquen aquestes mateixes bonificacions en el cas que el subjecte passiu destini part del parc dels habitatges a sistemes de propietat compartida, tinença intermèdia o sistemes de propietats temporals, recollits per la normativa de Catalunya, en els mateixos percentatges establerts pels programes d'habitatge assequible.
En el cas que aquesta bonificació concorri amb la dels programes d'habitatge assequible, a l'efecte del càlcul de la bonificació corresponent s'han de sumar els habitatges destinats a ambdós programes.